Diari Oficial de la Generalitat Valenciana


Sumari del DOGV 4814, del 06-08-2004 (2004/8209)

Resolució de 27 de juliol de 2004, de la Direcció General d'Ensenyament, per la qual es resol la convocatòria d'ajudes destinades al manteniment de centres de primer cicle d'Educació Infantil/Preescolar i d'altres institucions dedicades a l'atenció de la població menor de quatre anys dependents de corporacions locals o entitats privades sense ànim de lucre per a l'exercici 2004.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4814

Data del DOGV
:   06-08-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/8209


Organisme emissor
:   Conselleria d'Infraestructures i Transport

Tipus de document
:   Resolució

Resolució de 27 de juliol de 2004, de la Direcció General d'Ensenyament, per la qual es resol la convocatòria d'ajudes destinades al manteniment de centres de primer cicle d'Educació Infantil/Preescolar i d'altres institucions dedicades a l'atenció de la població menor de quatre anys dependents de corporacions locals o entitats privades sense ànim de lucre per a l'exercici 2004. [2004/F8209]
  
Per l'Orde de 3 de març del 2004, de la Conselleria de Cultura, Educació i Esport, es van convocar ajudes econòmiques destinades al manteniment de centres de primer cicle d'Educació Infantil/Preescolar i d'altres institucions dedicades a l'atenció de la població menor de quatre anys dependents de corporacions locals o entitats sense ànim de lucre per a l'exercici 2004 (DOGV núm. 4.715, de 18 de març).
  
Examinades les sol·licituds d'ajudes presentades per les corporacions locals i entitats sense ànim de lucre, així com la documentació que s'indica com a preceptiva en la base quarta de l'annex I de la citada orde, després de la tramitació dels expedients per les direccions territorials de Cultura, Educació i Esport, amb els informes emesos per la Inspecció Educativa.
  
Vista la proposta de concessió i denegació de les ajudes que eleva la comissió creada a este efecte, en compliment del que preceptua la base sexta de la citada orde de convocatòria.
  
D'acord amb la disposició final primera i la base octava de l'Orde de 3 de març del 2004, la Direcció General d'Ensenyament, per delegació del conseller de Cultura, Educació i Esport, resol:
  
Primer
  
Aprovar la concessió de subvencions a les corporacions locals i entitats sense ànim de lucre que mantenen centres de primer cicle d'Educació Infantil/Preescolar i altres institucions dedicades a l'atenció de la població menor de quatre anys, pels imports indicats en l'annex I.
  
Segon
  
Denegar les sol·licituds de subvenció de les corporacions locals i entitats sense ànim de lucre assenyalades en l'annex II, pels motius que s'hi indiquen.
  
Tercer
  
El pagament de les ajudes quedarà condicionat al compliment, per part dels beneficiaris, del que preveu la base onze de l'orde de convocatòria.
  
El termini que disposaran els beneficiaris per a justificar la subvenció aprovada davant la Direcció General d'Ensenyament serà fins al 16 de setembre del 2004, de conformitat amb el que disposa la base onze punt 2 de l'Orde de 3 de març del 2004.
  
Per a la preparació de la documentació s'han de utilitzar com a models normalitzats els que acompanyen les instruccions que es troben a disposició dels beneficiaris en la següent direcció d'internet: http://www.cult.gva.es/dgcd/subven.htm.
  
En el cas que no es presente la justificació en el termini indicat, el beneficiari perdrà el dret a la subvenció, en compliment del que establix la base dotze, punt 5, de l'Orde de 3 de març del 2004.
  
Quart
  
El pagament d'estes subvencions es realitzarà a càrrec de la dotació pressupostària de la línia de subvenció T0064000 de la secció, servici i programa 75.88.71.097.52 d'Ensenyança Primària del Pressupost de la Generalitat Valenciana per a l'any 2004.
  
Segons el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que posa fi a la via administrativa, l'interessat podrà interposar un recurs potestatiu de reposició o bé directament un recurs contenciós administratiu, en els terminis i davant els òrgans que s'indiquen a continuació:
  
a) El recurs potestatiu de reposició haurà d'interposar-se davant del conseller de Cultura, Educació i Esport, en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana.
  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la publicació de la present resolució en el Diari Oficial de la Generalitat Valenciana.
  
València, 27 de juliol de 2004.- El director general d'Ensenyament: Josep Vicent Felip Monlleó.